**A 20. sorszámú Felnőtt intenzív szakápoló megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 55 723 05

1.2. Szakképesítés–ráépülés megnevezése: Felnőtt intenzív szakápoló

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 1100–1440

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 55 723 01 Ápoló szakképesítés (bővebben a 7. Egyebek fejezetben)

2.3. Előírt gyakorlat: 1 év intenzív betegellátó osztályon, ápoló munkakörben töltött szakmai gyakorlat

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítés–ráépüléssel betölthető munkakör(ök)** |
|  | 3.1.2. | 3311 | Ápoló, szakápoló | Felnőtt intenzív szakápoló |

3.2. A szakképesítés–ráépülés munkaterületének rövid leírása:

A felnőtt intenzív szakápoló kritikus állapotú betegek ápolását, ellátását végzi az intenzív betegellátás területén. Speciális ismeretekkel rendelkezik, felkészültsége, manuális készsége és személyiségjegyei alapján képes az intenzív ellátást igénylő betegek ápolására, ellátására.

A szakképesítés–ráépüléssel rendelkező képes:

 felmérni az intenzív ellátást igénylő beteg szükségleteit, megtervezni és kivitelezni a beteg ellátását, ápolását, értékelni annak hatékonyságát

 csapat–munkában dolgozni

 elvégezni a speciális intenzív szakápolói feladatokat

 betegmegfigyelő készülékeket alkalmazni, speciális invazív eszközök alkalmazásában közreműködni

 elvégezni a trachea–bronchus toalettet

 megelőzni a decubitus kialakulását, kezelni a kialakult decubitust

 ellátni a különböző stomákat

 EKG–t készíteni, értékelni, ritmuszavarokat felismerni, életveszélyes ritmuszavarokat elhárítani

 kezelni az artériás és vénás kanülöket

 centrális vénás nyomást mérni

 a lélegeztetőgépet összeállítani, kezelni, működését ellenőrizni

 előkészíteni és segédkezni az intenzív osztályon előforduló beavatkozásoknál

 aktívan részt venni életmentő beavatkozásokban

 előkészíteni és segédkezni diagnosztikus és terápiás eljárásoknál

 dokumentálni a beteg adatait, vizsgálati eredményeit, a kezeléseket és a gyógyszerelést

 kommunikálni a beteggel és hozzátartozójával

 megteremteni és fenntartani a biztonságos és higiénés környezetet

 közreműködni szakmai gyakorlatukat töltő ápolók oktatásában, az intenzív szakápolás kutatásában, fejlesztésében

 elvégezni a minőségbiztosítással kapcsolatos feladatokat, a folyamatok javítását

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 720 01 | Egészségügyi gyakorlatvezető | szakképesítés–ráépülés |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés–ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  | 4.2. | **azonosító****száma** | **megnevezése** |
|  | 4.3. | 11138–12 | Intenzív terápia alapjai |
|  | 4.4. | 11139–12 | Intenzív betegellátás |
|  | 4.5. | 11140–12 | Intenzív ellátást igénylő betegek szakápolása |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele, az előírt szakmai gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés–ráépülés szakmai követelménymoduljainak** |
|  | 5.2.2. | **azonosító száma** | **megnevezése** | **a modulzáró vizsga vizsgatevékenysége** |
|  | 5.2.3. | 11138–12 | Intenzív terápia alapjai | szóbeli |
|  | 5.2.4. | 11139–12 | Intenzív betegellátás | szóbeli |
|  | 5.2.5. | 11140–12 | Intenzív ellátást igénylő betegek szakápolása | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Az intenzív ellátást igénylő betegek szakápolási feladatainak elvégzése

A vizsgafeladat ismertetése: A feladatleírásban rögzített munkahelyzet és paraméterek szerint, felméri az intenzív ellátást igénylő beteg szükségleteit, megtervezi és kivitelezi a beteg ellátását, ápolását, értékeli annak hatékonyságát. Dokumentálja a beteg adatait, vizsgálati eredményeit, a kezeléseket és a gyógyszerelést. A beteg állapotát értékeli, referál munkatársának a beteg állapotáról az osztályátadás során.

A vizsgafeladat időtartama: 45 perc

A vizsgafeladat értékelési súlyaránya: 50%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Az intenzív ellátást igénylő betegek szakápolásához szükséges elméleti ismereteinek alkalmazás szintű felidézése

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 50%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati vizsgatevékenység eredeti munkakörnyezetben, az intenzív osztályokra érvényes szakmai besorolás szerinti legalább II. progresszivitású intenzív osztályon szervezhető.

A szakképesítés–ráépüléssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges****eszközök minimumát meghatározó eszköz– és felszerelési jegyzék** |
|  | 6.2. | Monitorozás eszközei – betegmegfigyelő monitor Az elsődleges állapotfelmérés eszközei (pulzoximéter, vérnyomásmérő, fonendoszkóp, fülhőmérő, vércukorszintmérő, 12 elvezetéses EKG készülék) |
|  | 6.3. | Speciális betegmegfigyelő eszközök – Picco |
|  | 6.4. | Intenzív diagnosztika és terápia eszközei – pacemaker, cardioverter |
|  | 6.5. | Intenzív ellátás eszközei |
|  | 6.6. | Speciális gyógyszerelés eszközei – infuzor, perfuzor, enterális tápláló készülék |
|  | 6.7. | Intenzív szakápolás eszközei |
|  | 6.8. | Légútbiztosítás eszközei |
|  | 6.9. | Gépi lélegeztetés eszközei |
|  | 6.10. | Reanimatológia eszközei |
|  | 6.11. | Transzfuziológia eszközei |
|  | 6.12. | Riasztás eszközei |
|  | 6.13. | Dializálás eszközei |
|  | 6.14. | Dokumentáció és archiválás eszközei |
|  | 6.15. | Mulázsok |

**7. EGYEBEK**

7.1. Szakmai előképzettség: A 2.2. alpontban feltüntetett szakmai előképzettségen túl, szakmai előképzettségnek kell tekinteni az ápolás és betegellátás alap és mesterképzési szakokon szerzett az ápolói, szülésznő szakképzettségeket.

7.2. A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara